Viime Veikkausliigakauden paras pelaaja: ”En ole mikään tähti” | SuomiFutis
Viime Veikkausliigakauden paras pelaaja: ”En ole mikään tähti”
Viime kaudella Ilveksen Emile Paul Tendeng valittiin Veikkausliigan parhaimmaksi pelaajaksi. Huikealla debyyttikaudellaan hyökkäävä keskikenttäpelaaja antoi kahdeksan maaliin johtanutta syöttöä ja teki seitsemän maalia.
25-vuotias senegalilainen hätkähdytti viikosta toiseen hienoilla harhautuksilla ja tarkoilla syötöillä. Tendeng sai nopeasti lempinimen Tammelan Taikuri.
– Joukkue tulee aina ensin. En ole mikään tähti. Viime kauden menestys oli koko joukkueen ansiota. Valmentajat Jarkko Wissin johdolla ja muut pelaajat auttoivat minua valtavasti. Minut otettiin upeasti vastaan, eikä pidä unohtaa Ilveksen hienoja faneja. Tärkeintä on reilu peli ja voittaminen, ei minun henkilökohtaiset tilastoni, Tendeng toteaa Ilveksen verkkosivuilla.
Vuoden mittaan Tendengin avut kiinnittivät muiden seurojen huomion, mutta mies halusi jäädä Tampereelle.
– Pidän tästä kaupungista ja kaikki ovat kohdelleet minua hyvin. Ilves on kuin yksi iso perhe, en ole kokenut vastaavaa ryhmähenkeä aiemmin urallani, Tendeng sanoo.
Edellinen artikkeliLeicesterin manageri liittyi kivenkovaan joukkoon – ensimmäinen englantilainen
Seuraava artikkeliReal Madridin brassitähteä pyydettiin Espanjan maajoukkueeseen